Na osnovu člana 23 Zakona o predškolskom vaspitanju i obrazovanju ("Službeni list RCG", br. 64/02 i 49/07), na predlog Savjeta za opšte obrazovanje, Ministarstvo prosvjete i nauke donosi

**PRAVILNIK**

**O USLOVIMA I NAČINU ORGANIZOVANJA PREDŠKOLSKOG VASPITANJA I OBRAZOVANJA U PORODICI**

(Objavljen u "Sl. listu CG", br. 43 od 3. jula 2009)

**Sadržaj pravilnika**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Predškolsko vaspitanje i obrazovanje djece u porodici organizuje se pod uslovima i na način propisan zakonom i ovim pravilnikom.

**Organizovanje**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ustanova predškolskog vaspitanja i obrazovanja (u daljem tekstu: ustanova) organizuje predškolsko vaspitanje i obrazovanje u porodici u skladu sa svojim mogućnostima i interesima i u skladu sa potrebama i interesima djece i roditelja.  
     Odluku o organizovanju predškolskog vaspitanja i obrazovanja u porodici donosi upravni odbor ustanove.

**Privatni vaspitač**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Predškolsko vaspitanje i obrazovanje djece u porodici obavlja nastavnik angažovan za realizaciju osnovnih programskih zahtjeva sa djecom (u daljem tekstu: privatni vaspitač), kojeg određuje ustanova na osnovu javnog oglasa (poziva).

**Ugovor**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Sa privatnim vaspitačem koji ispunjava zakonom propisane uslove, ustanova zaključuje ugovor o obavljanju predškolskog vaspitanja i obrazovanja u porodici.  
     Ugovorom iz stava 1 ovog člana uređuju se međusobna prava i obaveze ustanove i privatnog vaspitača.

**Potvrda identiteta**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Privatni vaspitač, koji obavlja predškolsko vaspitanje i obrazovanje u porodici, roditelju potvrđuje svoj identitet legitimacijom, koju izdaje ustanova.

**Realizacija programa**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ustanova koja organizuje predškolsko vaspitanje i obrazovanje u porodici realizuje programe za koje je licencirana.

**Zahtjev roditelja**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Roditelj koji je zainteresovan da djetetu obezbijedi predškolsko vaspitanje i obrazovanje u porodici, zahtjevom se obraća ustanovi.  
     U zahtjevu navodi: vrstu programa koji se realizuje uz uzrast djeteta, mjesto i prostor i vrijeme, a može navesti i ime privatnog vaspitača.  
     Ako roditelj želi da izabere privatnog vaspitača, ustanova je dužna da mu omogući uvid u evidenciju privatnog vaspitača.  
     Ako su roditelji obezbijedili uslove pod kojima ustanova može da organizuje predškolsko vaspitanje i obrazovanje u toj porodici, ustanova je dužna da poštuje sadržaj zahtjeva roditelja, osim u dijelu obezbjeđivanja privatnog vaspitača za kojeg roditelj želi da obavlja predškolsko vaspitanje i obrazovanje.

**Povjerljivost podataka**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Privatni vaspitač je dužan čuvati povjerljivost svih podataka o porodici i njenim članovima u kojoj obavlja predškolsko vaspitanje i obrazovanje.

**Raskid ugovora**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ustanova mora raskinuti ugovor sa privatnim vaspitačem odmah, ako sazna da se protiv tog lica vodi krivični postupak za krivično djelo protiv polne slobode.

**Stupanje na snagu**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore."  
     Broj: 04-4-2367  
     Podgorica, 23. aprila 2009. godine  
     Ministar, prof. dr Sreten Škuletić, s.r.